Document ID: 32005R1665

KOMISJONI MÄÄRUS (EÜ) nr 1665/2005,
12. oktoober 2005,
millega muudetakse määrust (EÜ) nr 314/2002, milles sätestatakse suhkrusektori kvoodisüsteemi kohaldamise üksikasjalikud eeskirjad
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 19. juuni 2001. aasta määrust (EÜ) nr 1260/2001 suhkrusektori turgude ühise korralduse kohta, (1) eriti selle artikli 15 lõiget 8,
ning arvestades järgmist:
(1)
Komisjoni määruse (EÜ) nr 314/2002 (2) artikli 6 lõikega 4 nähakse ette määruse (EÜ) nr 1260/2001 artiklis 15 osutatud ühenduses tarbimiseks müüdava suhkru, isoglükoosi ja inuliinisiirupi koguste kehtestamise kord.
(2)
Läbipaistvuse ning selguse huvides tuleks täpsustada teatavaid punkte arvutamise puhul, ning eriti tuleks arvesse võtta komisjoni 31. mai 2005. aasta määruse (millega määratakse suhkru, isoglükoosi ja fruktoosi ülemäärased kogused Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia jaoks) (3) artikliga 1 kehtestatud ülemääraseid varusid.
(3)
Seepärast tuleks turustusaasta algus- ja lõpuvarude ning ühenduse turul saadaval olevate suhkru koguste hindamisel samuti arvesse võtta sekkumisvarud.
(4)
Seepärast tuleks määrust (EÜ) nr 314/2002 vastavalt muuta.
(5)
Käesolevas määruses sätestatud meetmed on kooskõlas suhkruturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 314/2002 artiklit 6 muudetakse järgmiselt.
1.
Lõiget 4 muudetakse järgmiselt:
a)
kolmas lõik asendatakse järgmise tekstiga:
“Esimese lõigu punktides c ja d ja teise lõigu punktides a ja b osutatud koguste kohta tehakse väljavõte Eurostati andmebaasidest või alternatiivsetest teabeallikatest ning need hõlmavad viimast teadaolevate andmetega 12 kuud, kui turustusaasta näitajad on ebatäielikud. Sees- või välistöötlemise korra kohaselt toodetud koguseid ei arvestata.”
b)
lisatakse järgmine lõik:
“Esimese lõigu punktis a ja teise lõigu punktis c osutatud kogused sisaldavad komisjoni määruse (EÜ) nr 832/2005 (4) artikliga 1 kehtestatud ülemääraseid koguseid ja määruse (EÜ) nr 1260/2001 artikli 7 kohaldamisel moodustatud sekkumisvarusid.
2.
Lõiget 5 muudetakse järgmiselt:
a)
esimesse lõiku lisatakse järgmised punktid d ja e:
“d)
valge suhkruna väljendatud põhitoodete kogused, mille puhul on kõnealuse turustusaasta jooksul välja antud tootmistoetuste sertifikaadid vastavalt määruse (EÜ) nr 1260/2001 artikli 7 lõikele 3;
e)
toiduabi.”;
b)
teine lõik jäetakse välja.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 12. oktoober 2005

Labels: 7
17
6